כרמית יוליס

כרמית יוליס (נולדה ב-6 בנובמבר 1980) היא עורכת דין ישראלית. החל מאוקטובר 2021 משמשת בתפקיד המשנה ליועץ המשפטי לממשלה לענייני משפט אזרחי.

 ביוגרפיה 
נולדה לישראל וברוריה בוקובזה וגדלה בקריית שמונה. למדה ב"אולפנית המתמיד" בעיר. התנדבה במשך שנתיים בשירות הלאומי. בעלת תואר ראשון ושני במשפטים מאוניברסיטת בר-אילן (הראשון בהצטיינות יתירה).ברכת הפקולטה למשפטים באוניברסיטה לרגל מינוי יוליס למשנה לפרקליט המדינה, 25 באוקטובר 2021 יוליס בוגרת תוכנית מקום של מעוז (ארגון) ונבחרה כאחת הנשים המשפיעות של אתר גלובס לשנת 2023.

 משרד המשפטים 
בשנת 2005 התמחתה במחלקה לייעוץ וחקיקה במשרד המשפטים, תחת עורכת הדין שרית דנה. לאחר מכן עבדה כשנתיים בלשכה המשפטית במשרד הפנים בתחום התכנון והבנייה. בשנת 2008 שבה למשרד המשפטים והחלה לעבוד באגף ייעוץ וחקיקה, במחלקת משפט אזרחי. במסגרת תפקידה עסקה במגוון נושאים, ובהם קידום רפורמה בתחום התכנון והבנייה (שלבסוף לא עברה בכנסת) וקידום החקיקה בתחום ההתחדשות העירונית. שימשה כנציגת שר המשפטים בוועדה להקמת העיר חריש.

 ראש "אשכול נדל"ן" 
בשנת 2014 מותנה לשמש כראש "אשכול הנדל"ן" במחלקה זו, האמון על תחומי עיסוק מגוונים בתחום הנדל"ן, ביניהם דיני קניין ומקרקעין, דיני התכנון והבניה, התחדשות עירונית, דיני מקרקעי ישראל, הדיור הציבורי, מכר דירות, שמאות מקרקעין, נכסי נפקדים, עתיקות, רישום והסדר זכויות במקרקעין וכן אמון על דיני המקרקעין והתכנון בשטחי יהודה ושומרון. במסגרת זו עסקה בדיונים הקשורים לעמונה, עפרה, נתיב האבות, הרחבת כביש 60 באזור אל ערוב ועוד.

במסגרת תפקידיה הייתה אחראית על ייעוץ משפטי למשרדי הממשלה, ליווי הליכים משפטיים בבתי משפט וכן על הליכי חקיקה במשרד המשפטים וליווי הליכי חקיקה שבאחריות משרדים נוספים העוסקים בתחום הנדל"ן, דוגמת חוק קמיניץ. כן ניהלה והייתה שותפה בצוותים בין משרדיים ואחרים. שימשה כחברת מועצת שמאי המקרקעין וכיועצת המשפטית של מועצת שמאי המקרקעין, כנציגת שר המשפטים במועצה הארצית לתכנון ובנייה ובוועדה למתחמים מועדפים לדיור (הותמ"ל), ויו"ר ועדת השגות על שומות ברשות מקרקעי ישראל.

בין היתר הייתה מעורבת בדיונים על חוק ההסדרים, גיבשה את דו"ח החסמים בתחום ההתחדשות העירונית,פרסום דוח לבחינת חסמים בהליכי התחדשות עירונית ולגיבוש פתרונות אפשריים להערות הציבור, באתר משרד המשפטים הייתה מעורבת בקידום חקיקת חוק הרשות הממשלתית להתחדשות עירונית, חוק פינוי ובינוי (מיזמי פינוי בינוי), חוק התחדשות עירונית (הסכמים לארגון עסקאות התחדשות עירונית), תיקון לחוק המקרקעין לעניין בעלות בחלקה תלת-ממדית, גיבשה את הצוות לבחינת השלכות מגפת הקורונה בישראל על קיום חוזים,מסקנות הצוות הבין-משרדי לבחינת השפעות משבר הקורונה על קיום חוזים, יולי 2020;  חברה בוועדה הציבורית לנושא פינויים מדירות הדיור הציבורי ובצוות ממשלתי לבחינת המדיניות בתחום הכרייה והחציבה בישראל.

במרץ 2019 טענה שרת המשפטים איילת שקד כי המשנה ליועץ המשפטי לממשלה ארז קמיניץ ויוליס קידמו מהלך הסדרתי ללא ידיעת השרה. באותה שנה נבחרה בידי העיתון TheMarker לרשימת 40 הצעירים המבטיחים בתחום המשפטים. בספטמבר 2020 נבחרה בידי האתר "מגדילים – הפורטל הישראלי להתחדשות עירונית" לרשימת 40 הצעירים המבטיחים בתחום הנדל"ן.

 המשנה ליועץ המשפטי לממשלה (משפט אזרחי) 
באוקטובר 2021 נבחרה לתפקיד משנה ליועץ המשפטי לממשלה לענייני משפט אזרחי, כמועמדת יחידה מטעם ועדת האיתור.;  מינויה אושר בידי ממשלת ישראל השלושים ושש. במסגרת תפקידה משמשת נציגת שר המשפטים במועצת מקרקעי ישראל, במועצה הארצית לתכנון ובנייה (החל משנת 2013) וכן בוועדה למתחמים מועדפים לדיור (החל משנת 2014).כרמית יוליס, הסדר למניעת ניגודי עניינים בהעסקה, 21 באוקטובר 2021

במאי 2022, לאחר שמנכ"לית משרד הרווחה סיגל מורן הורתה לרשות לפיתוח והתיישבות הבדואים בנגב שלא לאכוף עבירות בנייה מסוימות בפזורה הבדואית, כתבה יוליס כי הוראה זו מנוגדת לדין ונעשתה בחוסר סמכות.

ביוני 2022 הודיעה כי "נוהל מוכתר" אשר שרר במזרח ירושלים החל משנות ה-90 – לפיו הצהרת שני מוכתרים מהווה הוכחה לזיקת אדם לקרקע – יבוטל, ובמקומו ייכנס לתוקף מתווה חדש עם תנאים קשיחים להוכחת בעלות על קרקע. בדצמבר 2022 טען יהודה יפרח כי במסגרת תפקידה הצרה יוליס באמצעות מספר צעדים תקדימיים – ביניהן עתירה לבג"ץ – את פעילות ההקדשות הדתיים בישראל.

בינואר 2023 פרסמה חוות דעת לפיה שימוש בטקסטים לשם "אימון" מערכות ללמידת מכונה חוסה תחת היתר "שימוש הוגן" בחוק זכות יוצרים, התשס"ח-2007, ולא דורש רכישת זכויות שימוש.

 חיים אישיים 
נשואה לעמיחי ואם לחמישה.כרמית בוקובזה יוליס, באתר "קהילת צאצאי הרב שמואל הומינר זצ"ל" מתגוררת ביישוב אלון שבות ומקיימת אורח חיים דתי. חמיה, שמעון יוליס, היה מבקר משרד הדתות בשנות ה-80, ומוותיקי היישוב אלון שבות שבגוש עציון.שמעון יוליס, באתר ארכיון אלון שבות

 קישורים חיצוניים 
 עו"ד כרמית יוליס, באתר משרד המשפטים
 כרמית יוליס ברשת החברתית פייסבוק

 מאמרים 

 הערות שוליים 

קטגוריה:בוגרות אולפנות
קטגוריה:בוגרי אוניברסיטת בר-אילן: משפטים
קטגוריה:משנים ליועץ המשפטי לממשלה
קטגוריה:עורכות דין ישראליות
קטגוריה:בוגרות שירות לאומי
קטגוריה:בוגרות אוניברסיטת בר-אילן: משפטים
קטגוריה:ציונות דתית: אישים
קטגוריה:אלון שבות: אישים
קטגוריה:מתנחלות
קטגוריה:ישראליות שנולדו ב-1980
קטגוריה:ישראלים שנולדו ב-1980